የዓለም የነዳጅ ገበያ በ18 ዓመታት ታሪክ ዝቅተኛ የተባለ ዋጋ አስመዝግቧል፡፡
ባሕር ዳር፡ ሚያዝያ 13/2012 ዓ.ም (አብመድ) የኮሮና ወረርሽኝ የእንቅስቃሴ ገደብ በማስከተሉ የዓለም ዕለታዊ የነዳጅ ፍጆታ እየወረደ በመምጣቱ የነዳጅ ዋጋም እያሽቆለቆለ ነው፡፡ ሁኔታው ለነዳጅ ላኪ ሀገራት በእንቅርት ላይ ጆሮ ደግፍ እንደ ኢትዮጵያ ነዳጅ ለሚያስገቡ ሀገራት ደግሞ እንደ ልዩ ድጎማ ሊቆጠር የሚችል ነው፡፡ቢቢሲ እንደዘገበው በእንግሊዝ ከ2002 (እ.አ.አ) ወዲህ ለመጀመሪያ ጊዜ አንድ በርሜል ያልተጣራ ነዳጅ ከ20 የአሜሪካ ዶላር በታች ሆኗል፡፡ በአሜሪካም ትናንት በ18 ዶላር ሲሸጥ ውሎ ነበር፡፡ትናንት የታየው የነዳጅ ዋጋ መውረድ የነዳጅ ላኪ ሀገራትን ምጣኔ ሀብት ክፉኛ የሚጎዳ ሆኖም ተገኝቷል፡፡ ምናልባት ብዙዎቹ የአውሮፓ ሀገራት ከጥቂት ሳምንታት በኋላ በከፊልም ቢሆን ወደ እንቅስቃሴ እንደሚመለሱ እየገለጹ ነው፡፡ በዚህ ምክንያት የነዳጅ ዋጋ ሊያገግም እንደሚችልም ይገመታል፡፡እንደ ኢትዮጵያ ያሉ ነዳጅ ከውጭ የሚያስመጡ ሀገራት በዚህ ወቅት በርከት ያለ ነዳጅ ገዝተው ቢያንስ ለወራት ራሳቸውን በሌሎች ኪሳራ የሚደጉሙበት ዕድል ይኖር ይሆን?በአብርሃም በዕውቀት